Voor en ná: Kaapstad se damme is volDie Theewaterskloofdam. (Foto: @Louis96018668 / Twitter) Verskeie damme in Kaapstad is vir die eerste keer in jare propvol. Die stad sê dit is duidelik dat inwoners hul benadering tot water verander het, terwyl Kaapstad se waterbesparingspogings wêreldwyd geloof is. Die stad het tussen 2015 en 2018 verbruik met 55% verminder sonder dat wateronderbrekings ondervind is. Xanthea Limberg, burgemeesterskomiteelid vir water, sê sonder inwoners se hulp sou dit nie moontlik gewees het nie. “Vol damme wek dalk die indruk dat ons moeilikheid agter die rug is, maar reënval was vanjaar net bo die gemiddeld,” het sy gesê. Die Theewaterskloofdam in 2018 en in September vanjaar: Die Laer Steenbras-damwal in 2018 en in September vanjaar: Die Laer Steenbras-inneemtoring: Die Laer Steenbrasdam soos gesien van die Boonste Steenbrasdam in 2018: (Foto’s verskaf deur Stad Kaapstad)